Instituto por Politikaj Studoj

La Instituto por Politikaj Studoj (, akronime IPS) estas unu el la kvin ĉefaj sendependaj pensfabrikoj en Vaŝingtono. Ĝi pledas por "paco, justeco kaj mediprotektado"  kaj estis fondita en 1963 de Marcus Raskin (kunlaboranto de McGeorge Bundy) kaj Richard Barnet (kunlaboranto de John Jay McCloy).

La institucio subtenis la usonan movadon por civitanrajtoj kaj la internacian movadon kontraŭ apartismo en Sud-Afriko; ĝi defendis homajn rajtojn, publikigis kritikajn studojn pri, interalie, la Vjetnama milito, usonaj intervenoj en Latinameriko kaj aliloke, socia malegaleco kaj mediaj problemoj  kaj traktis la Transatlantikan Komercan kaj Investan Partnerecon (TTIP).

La instituto estas konsiderata politike maldekstra ; Raskin kaj Barnet estis en la " malamiklisto " de la antaŭa usona prezidanto Richard Nixon, agentoj de Augusto Pinochet murdis du el ĝiaj dungitoj, kaj ĝi estis aparte atakita de dekstraflankaj kritikistoj dum la prezidanteco de Ronald Reagan. 

Aliaj kontribuantoj inkluzivis (elekto): Maude Barlow, Phyllis Bennis, Norman Birnbaum, Sidney Blumenthal, Rita Mae Brown, Charlotte Bunch, Noam Chomsky, Barbara Ehrenreich, Richard A. Falk, Bernard B. Fall, Paul Jacobs, Bob Moses, Vandana Shiva, kaj Arthur Waskow.

La Transnational Institute en Amsterdamo estis fondita kiel internacia branĉo, sed estas sendependa ekde 1973.

 Referencoj 

 Eksteraj ligiloj 

  ()
 La Letelier-Moffitt Homrajtaj Premioj ()

Kategorio:Pensfabrikoj
Kategorio:Organizaĵoj en Usono
Kategorio:Organizaĵoj fonditaj en 1963